Diari Oficial de la Generalitat Valenciana


Sumari del DOGV 342, del 17-02-1986 (1986/805755)

DECRET 205/1985, de 23 de desembre, del Consell de la Generalitat Valenciana, pel qual es regula el Centre d'Ensenyaments Integrats de Xest.
--------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/12/23/205/dof/vci/html**

### Dades del document

Número de DOGV
:   342

Data del DOGV
:   17-02-1986

Secció del DOGV
:   DISPOSICIONS GENERALS

Número del document
:   1986/805755


Data del document
:   23-12-1985

Organisme emissor
:   Conselleria de Cultura, Educació i Ciència

Tipus de document
:   Decret

Decret 205/1985, de 23 de desembre, del Consell de la Generalitat Valenciana, pel qual es regula el Centre d'Ensenyaments Integrats de Xest.  
Les peculiaritats característiques del Centre d'Ensenyaments Integrats de Xest, en què s'imparteix una diversitat d'ensenyaments des del nivell bàsic a l'universitari, amb una complexa organització administrativa i docent, instal·lacions i serveis comuns als diferents nivells impartits, imposen, d'acord amb els articles onze, punt dos i quaranta-un, punt tres, de la Llei Orgànica 8/1985, de 3 de juliol, reguladora del Dret a l'Educació, la consideració legal d'aquest Centre com a «Centre Integral», necessitat d'una reglamentació especial en el marc de l'esmentada Llei Orgànica.   
Així mateix, segons que estableix l'article 35 de l'Estatut d'Autonomia de la Comunitat Valenciana i tots els aspectes prevists en la Disposició Addicional segona del Reial Decret 1708/1981, de 3 d'agost, pel qual es regulen els Centres docents de l'extinguit Institut Nacional d'Ensenyaments Integrats de Xest ateses les característiques pròpies d'aquest Centre.   
Vista la complexitat del Centre abans esmentada i el gran nombre tant d'alumnes com de funcionaris que hi treballen, amb la finalitat d'establir una estructura que possibilite una utilització més racional dels recursos humans i materials, cal delimitar unes unitats organitzatives dins del complex educatiu del Centre d'Ensenyaments Integrats de Xest que tinguen autonomia en els aspectes acadèmics, sense perjudici de la dependència a una gestió unitària en els aspectes econòmico-administratius i en la prestació dels serveis complementaris a la funció educativa.   
Per tot aixó, en virtud dels serveis i funcions transferits pel Reial Decret 2093/1983 de 28 de juliol, (BOE de 6 d'agost), a proposta del Conseller de Cultura, Educació i Ciència, i amb la deliberació prèvia del Consell de la Generalitat Valenciana, en sessió celebrada el dia 23 de desembre de1.985.   
DECRETE:  
Article primer  
1. El «Centre d'Ensenyaments Integrats de Xest» és un complex educatiu compost per diversos centres públics docents destinats a impartir diferents modalitats, graus i nivells d'ensenyament.   
2. Cadascun dels centres docents que componen el complex educatiu tindrà plena autonomia docent de funcionament i disposarà dels òrgans de govern unipersonals i col·legiats previstes per la legislació vigent.   
3. En els aspectes econòmico-administratiu i en la prestació dels serveis complementaris a la funció educativa, els diferents centres docents del complex tindran una dependència funcional del Gerent i l'Administrador de l'esmentat complex educatiu, sense perjudici de les competències en aquests aspectes que reglamentàriament s'atribuesquen als òrgans de govern de cadascun dels centres en el propi àmbit.   
Article segon  
1. El complex educatiu de Xest estarà compost pels següents centres docents:   
a) Quatre Instituts d'Ensenyaments Mitjans.   
b) L'Escola Universitària de Formació del Professorat d'EGB adscrita a la Universitat de València.   
c) Els Centres docents que hi puguen establir-se en el futur, d'acord amb la legislació vigent.   
2. Cadascun dels Instituts tindrà caràcter de centre públic a tots els efectes i la condició legal de Centre Integral.   
Article tercer  
Són funcions del Complex Educatiu Integral de Xest:   
Primera: L'impartiment dels ensenyaments de Batxillerat, Curs d'Orientació Universitària, Formació Professional i Ensenyament Universitari.   
Segona: L?educació permanent d'adults.   
Article quart  
L'admissió de l'alumnat, tant les places d'internat com les d'externat, tindrà lloc mitjançant convocatòries anuals públiques i l'ajustarà a tot allò que reglamentàriament es determinarà.   
Article cinqué  
El Complex Educatiu Integral de Xest tindrà els següents òrgans de govern:   
a) Unipersonals.   
-Els Directors, els Secretaris i els Caps d'Estudis de cadascun dels Institutsd'Ensenyaments Mitjans i de l'Escola Universitària.   
-El Gerent.   
-El Cap de Tallers i laboratoris.   
-El Cap de Residències.   
-L'Administrador.   
b) Col·legiats.   
-El Consell Escolar de cadascun dels Instituts d'Ensenyaments Mitjans.   
-La Junta de l'Escola Universitària.   
-Els Claustres de Professors de les diferents unitats.   
-La Junta de Residències.   
-La Comissió de Coordinació.   
Article sisé  
1. Les funcions dels Directors dels Instituts d'Ensenyaments Mitjans del complex educatiu de Xest, s'ajustarà a tot allò previst a l'article trenta-vuit de la Llei Orgànica reguladora del Dret a l'Educació i al Reglament dels òrgans de govern dels centres públics de la Comunitat Valenciana, que serà aprovat en el desplegament d'aquesta Llei.   
2. Els Directors dels Intituts d'Ensenyaments Mitjans serà aprovat pel Consell Escolar del Centre que corresponga i nomenats per la Direcció General d'Ensenyaments Mitjans de la Conselleria de Cultura, Educació i Ciència.   
3. El procés d'elecció i el cessament o suspensió, si escau, es realitzarà d'acord amb l'esmentat Reglament de los òrgans de govern dels centres públics de la Comunitat Valenciana.   
Article seté  
1 Correspon al Director de l'Escola Universitària, en l?àmbit de la pròpia unitat educativa:   
a) Ostentar oficialment la representació de l'Escola Universitària.   
b) Acomplir i fer complir les lleis i les altres disposicions vigents.   
c) Dirigir i coordinar les activitats d'acord amb la normativa aplicable, sense perjudici de les competències de la Junta de l'Escola.   
d) Exercir la direcció del personal docent que treballa a l'Escola.   
e) Convocar i presidir els actes acadèmics i les reunions de tots els òrgans col·legiats.   
f) Autoritzar les despeses i ordenar els pagaments d'acord amb el pressupost de la seua unitat.   
g) Visar les certificacions i documents oficials.   
h) Executar els acords dels òrgans col·legiats.   
i) Totes les competències que se li atribuesquen en els corresponents reglaments orgànics i les disposicions específiques de l'ensenyament universitari que li siguen aplicables.   
2. El Director de l'Escola Universitària serà elegit, d'acord amb el que s'establirà als Estatuts de la Universitat en què està adscrita.   
Article vuité  
El Secretari i el Cap d'Estudis dels diferents centres del complex educatiu de Xest seran professors numeraris adscrits a aquests centres, i les seues funcions, nomenament i procés de selecció s'ajustarà a tot el que hi ha establert a la normativa vigent.   
Article nové  
Als centres del complex educatiu en què el nombre d'alumnes o el règim d'aquestes ho faça aconsejable podrà nomenarse un Cap de Secció adjunt al Cap d'Estudis.   
Article deu  
1. Correspon al Gerent:   
a) Dirigir i coordinar totes les funcions generals del complex educatiu d'acord amb les disposicions vigents i sense perjudici de les competències dels diferents Directors de centre i de la Comissió de Coordinació.   
b) Exercir la direcció de tot el personal no docent adscrit al complex educatiu.   
c) Coordinar l'activitat econòmica i administrativa del complex educatiu.   
d) Autoritzar els pagaments i retre comptes degudament justificades de la utilització dels recursos econòmics del complex educatiu.   
e) Disposar dels comptes autoritzats en Entitats de Crèdit.   
2. La plaça de Gerent es proveirà per lliure designació mitjançant convocatòria pública entre funcionaris del grup «A».   
Article onze  
1. Correspon al Cap de Tallers i Laboratoris coordinar-hi la realització de les classes pràctiques, i vetlar pel bon funcionament i conservació de les instal·lacions i mitjans corresponents.   
2. El Cap de Taller i Laboratoris serà nomenat pel Cap dels Serveis Territorials d'Educació de la Conselleria de Cultura, Educació i Ciència, a proposta de la Comissió de Coordinació, entre professors numeraris o titulars destinats al Complex Educatiu de Xest.   
Article dotze  
1. Correspon al Cap de Residències la direcció de la vida convivencional i del pla general d'activitats formatives extraescolars, coordinar les actuacions dels diferents Directors de Residència.   
2. El Cap de Residència serà nomenat pel Cap dels Serveis Territorials d'Educació, a pro posta de la Comissió de Coordinació entre el personal educador de Residències del propi Centre d'Ensenyaments Integrats. Al seu torn, el Cap de Residències proposarà el nomenament d'almenys un Director de Residència per cadascuna de les Unitats que componen el Centre d'Ensenyaments Integrats, entre l'esmentat personal educador de Residències.   
Article tretze  
1. Correspon a l'Administrador, sota la immediata dependència del Gerent:   
a) Dirigir els Serveis d'Administració, Conservació i el Manteniment del Complex Educatiu.   
b) Tramitar les des poses autoritzats pel Gerent .   
c) Liquidar i recaptar les tases acadèmiques i administratives i tots els drets que siguen d'aplicació a la legislació vigent.   
d) Dispondre conjuntament amb el Gerent i les Directors del diferents centres educatius dels comptes autoritzats en Entitats de Crèdit.   
e) Elaborar els comptes justificatius de la inversió dels recursos que ha de retre el Gerent del complex educatiu.   
f) Informar el Gerent del assumptes referents a l'Administració del complex educatiu.   
2. La plaça d'Administrador es proveirà per lliure designació mitjançant convocatòria pública entre funcionaris del grup «A» o «B».   
Article catorze  
1. Els Consells Escolars dels diversos Instituts d'Ensenyaments Mitjans del Centre d'Ensenyaments Integrats de Xest, estaran compostos pels següents membres:   
a) El Director, que serà el President.   
b) El Cap d'Estudis.   
c) Un regidor o representant municipal d'entre els nuclis de població que aporten el major nombre d'alumnes a la unitat educativa.   
d) Un representant del personal d'Administració i Serveis adscrit a aquest Institut.   
e) Sis representants del personal docent, dels quals un correspondrà al personal de Residències, elegit pel Claustre.   
f) Quatre representants dels pares d'alumnes.   
g) Tres representants d'alumnes.   
h) El Secretari de l'Institut, que farà de Secretari del Consell, amb veu però sense dret de vot.   
2. Les competències del Consell Escolar seran les assenyalades a l'article quaranta-dos, punt u, de la Llei Orgànica del Dret a l'Educació.   
3. El procediment d'elecció i el funcionament del Consell Escolar s'ajustarà al que disposa el Reglament dels òrgans de govern dels centres públics no universitaris de la Comunitat Valenciana.   
4. En cada Consell Escolar hi haurà una Comissió Econòmica integrada pel Director, un professor, el representant del personal de Residències i un pare d'alumne.   
Aquesta Comissió informarà al Consell Escolar sobre les matèries d'índole econòmica que li puga encomanar el Consell.   
Article quinze  
La Junta de l'Escola Universitària és l'òrgan representant d'aquesta i elegeix el Director. Les seues funcions i composició s'adequarà als Estatuts de la Universitat de València.   
Article setze  
1. Els Claustres de Professors són els òrgans propis de participació del personal docent que treballa en aquesta unitat educativa i seran presidits pel Director que corresponga.   
2. Les funcions dels Claustres de Professors seran les establertes amb caràcter general per a aquests òrgans col·legiats en la normativa vigent.   
Article disset  
1. Correspon a la Junta de Residències establir els criteris aplicables a la vida residencial, fer propostes a la Comissió de Coordinació i als diferents Consells Escolars per al pla d'activitats extraescolars, així com el corresponent seguiment durant el curs i, en general, col·laborar en les activitats formatives del complex educatiu.   
2. La Junta de Residències estarà presidida pel Director més antic i integrada pels Directors i els Caps d'Estudis de les diferents unitats educatives, i el Cap de Residències, els Directors de Residències i, en relació a cadascuna de les unitats educatives del Centre d'Ensenyaments Integrats, un alumne resident i un representant dels pares d'alumnes.   
Article divuit  
1. La Comissió de Coordinació estarà presidida pel Director més antic i integrat pels Directors de les diferents unitats educatives, el Gerent, El Cap de Residències i el Cap de Tallers i Laboratoris.   
2. L'esmentada Comissió coordinarà la utilització conjunta de tots els mitjans, instal·lacions i serveis comuns del Centre d'Ensenyaments Integrats de Xest.   
Article dinou  
1. La durada dels òrgans unipersonals de caràcter electiu serà de tres anys.   
2. Els òrgans col·legiats de caràcter electiu es renovaran cada dos anys, sense perjudici de cobrir-se, fins aquest terme, les vacants que es puguen produir.   
Article vint  
1. Els professors adscrits als diferents Instituts d'Ensenyaments Mitjans s'agruparan per Departaments per tal de treballar conjuntament la programació de les matèries i de desenvolupar-ne les encomanades.   
2. El procediment d'adscripció als diferents Instituts i el nombre de departaments d'aquests serà reglamentat per la Direcció General d'Ensenyaments Mitjans de la Conselleria de Cultura, Educació i Ciència.   
Article vint-i-u  
1. L'adscripció del Professorat a l'Escola Universitària de Formació del Professorat d'EGB es fará per Concurs de mèrits públic entre funcionaris docents en la manera que reglamentàriament es determine per la Conselleria de Cultura, Educació i Ciència.   
2. Si s'integren noves Escoles Universitàries al Centre d'Ensenyaments Integrats de Xest, la selecció del professorat es farà d'acord amb les disposicions legals que hi siguen aplicables.   
3. L'organització per departaments de les Escoles Universitàries del Centre d'Ensenyaments Integrats de Xest, s'ajustarà al que disposen la Llei de Reforma Universitària i els Estatuts de la Universitat de València.   
DISPOSICIONS TRANSITORIES  
Primera  
Els ensenyaments d'Educació General Bàsica desapareixeran gradualment en el Centre d'Ensenyaments Integrats de Xest. En els cursos acadèmics 1986-87, 1987-88, estaran integrats en l'Institut d'Ensenyaments Secundaris que s'encarregue de l'Educació d'Adults.   
Segona  
L'organització dels ensenyaments d'Educació Universitària que desenvolupa el Centre d'Ensenyaments Integrats de Xest es regirà per les condicions assenyalades per aquest Decret, mentre no siguen d'aplicació les disposicions legals dictades per aquest motiu per als esmentats ensenyaments universitaris.   
DISPOSICIONS FINALS  
Primera  
Aquest Decret entrarà en vigor l'endemà de la publicació al Diari Oficial de la Generalitat Valenciana   
Segona  
La Conselleria de Cultura, Educació i Ciència dictarà, en l?àmbit de les seues competències, les disposicions necessàries per al compliment i desenvolupament de tot el que disposa aquest Decret.   
València, a 23 de desembre de 1.985.   
El President de la Generalitat  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI